Številka: 013-22/2021/8

Datum: 21.3.2023

# Zadeva: Zapisnik 5. seje sveta za promocijo kmetijskih in živilskih proizvodov

**Datum seje: 15. 3. 2023**

Kraj sestanka: MKGP, Dunajska 22, Ljubljana

Prisotni člani sveta: Roman Žveglič (KGZS), Alenka Marjetič Žnider (ZZS), Danilo Potokar (KGZS), mag. Anita Jakuš (GZS - ZKŽP), Ana Le Marechal Kolar (MKGP) in Jožica Župec (MKGP)

Odstotni: dr. Tatjana Zagorc (GZS – ZKŽP), Toni Balažič (GZS - ZKŽP)

Prisotni ostali iz MKGP: ministrica Irena Šinko, Maša Žagar, direktorica direktorata za kmetijstvo, mag. Štefi Videčnik, Tomaž Džuban, Peter Boršič, Klavdija Leskovar, Adrijana Bezeljak,

Ostali prisotni: Ana Ahčin, sektorski odbor za meso, Barbara Modic, Modic&Sila

Dnevni red seje:

1. Sprejem dnevnega reda 5. seje sveta

2. Pregled sklepov 4. seje sveta

3. Seznanitev z zapisnikom in sklepi korespondenčne seje sveta

4. Sektorske promocije meso, mleko in sadje

a. meso in mleko: pregled aktivnosti in porabe sredstev v 2. programskem obdobju (2020-2022) ter plan 2023

b. sadje: plan aktivnosti 2023

5. Izhodišča za nadgradnjo komuniciranja sektorskih promocij za obdobje 2023-2025

6. Predlogi sprememb članov v sektorskih odborih

7. Razno

1. Informacija o prenosu primerjalnika s spletne strani nasasuperhrana.si na novo spletno stran: primerjaj-cene.si

AD1 Sprejem dnevnega reda 5. seje sveta

Svet je potrdil predlagan dnevni red 5. seje.

AD2 Pregled sklepov 4. seje

Člani sveta so pregledali sklepe. Sklep 2 ni bil realiziran, zato po seji sveta MKGP pošlje članom Sveta za promocijo Analizo trga z ekološkimi živili v RS v proučitev ter posredovanje morebitnih dodatnih vprašanj. Ostali sklepi so bili realizirani.

AD3 Seznanitev z zapisnikom in sklepi korespondenčne seje sveta

Ga. Videčnik je predstavila rezultate glasovanja članov sveta na korespondenčni seji, ki je potekala med 2. in 9. februarjem 2023. Člani so večinsko izglasovali predlagana dva sklepa sveta, ki se glasita:

Sklep 1: Svet se je seznanil s predlogi šesterih sklepov sektorskega odbora za sadje glede nadaljevanja promocije v obdobju 2024-2026. in Sklep 2: MKGP nemudoma prične s pripravo pravnih podlag za promocijo sadja po ZPKŽP in sicer: Odredbo o vključitvi sektorja sadja v program promocije za obdobje 2024 -2026, Uredbo o določitvi višine in začetku plačevanja obveznega prispevka za promocijo kmetijskih in živilskih proizvodov za zavezance sektorja pridelave in predelave sadja in Odredbo o Programu promocije sektorja sadja za obdobje od 2024 – 2026. S tem je sklepom MKGP lahko začel s pripravo pravnih podlag za sektorsko promocijo sadja za naslednje 3-letno programsko obdobje 2024 – 2026.

AD4 Sektorske promocije meso, mleko in sadje

a. meso in mleko: pregled aktivnosti in porabe sredstev v 2. programskem obdobju (2020-2022) ter plan 2023

Ga. Župec je predstavila stanje pa področju plačil prispevkov sektorja meso in mleko v tekočem 3-letnem programskem obdobju, kar skupaj za oba sektorja znaša 1.200.973,62 EUR v času od 1.10.2020 do 31.12.2022. Predstavljen je bil pregled aktivnosti in porabe sredstev v sektorju meso in mleko v 2. programskem obdobju ter predvidena končna razdelitev sredstev glede na proračunske postavke in namen porabe. Nadalje je bil predstavljen načrt porabe sredstev v sektorju meso za pomlad 2023 in jesen 2023. Povedano je bilo, da zaradi neizpolnjevanja pogojev na evropskem javnem razpisu za pomladni val kampanje 2023 ne bo izbran nobeden izvajalec. MKGP bo sektorju predstavil nastalo stanje in mu predlagal možnost direktnega zakupa medijev v pomladnem valu, kar je zaradi kratkih časovnih rokov ena od možnosti, da bo sektor v pomladnem času deležen promocije. O primernih in realnih možnostih bo direktna komunikacija s sektorjem. Jeseni 2023 pa je v načrtu promocijsko umeščanje znaka »izbrana kakovost – Slovenija« za mleko in meso v oddaji Slovenija ima talent, kar sta sektor mleka in mesa že potrdila. Ga. Jakuš je v razpravi predlagala, da se pri ponudniku preveri dodatna možnost podpore tej promociji tudi na spletnih medijih televizijske hiše v okviru obstoječega proračuna.

Nadalje je g. Boršič predstavil načrt promocijskih aktivnosti v sektorju mleka.

Na vprašanje predsednika sveta glede promocije v HORECA sektorju in dvomov glede pomena nacionalne promocije v okviru Zakona o promociji kmetijskih in živilskih proizvodov med člani KGZS je ga. Župec povedala, da je bila izvedena raziskava med gostinci, hoteli in turističnimi kmetijami, ter, da so v pripravi označevalci za jedilne liste. MKGP želi v promocijo HORECA sektorja vključiti najprej meso, kasneje tudi ostale sektorje. Glede vstopa v promocijo po zakonu se sektor sam odloči za vstop preko sektorskih odborov za promocijo.

V razpravi na temo pomena nacionalne promocije je ga. Jakuš povedala, da tovrstne promocije izvajajo vse sosednje države, da je tovrstna promocija tek na dolge proge in je nujna za vzdrževanje ravni zaupanja potrošnikov v lokalno hrano, še posebej v času kriz.

b. sadje: plan aktivnosti 2023

G. Džuban je predstavil načrt promocijskih aktivnosti v sektorju sadja v letu 2023 v pomladanskem in jesenskem času. Nadalje je predstavil sklepe sektorskega odbora za sadje, s katerimi se je sektor odločil nadaljevati promocijo v obdobju 2024 -2026, določil višino prispevka, obseg in ostale pogoje na podlagi določil zakona.

AD5 Izhodišča za nadgradnjo komuniciranja sektorskih promocij za obdobje 2023-2025

Ga. Modic je predstavila izhodišča za nadgradnjo komuniciranja sektorskih promocij. Na splošno lahko rečemo, da so dosedanje komunikacijske kampanje za shemo Izbrana kakovost, ki se izvajajo že od leta 2016, uspešno opravile prvo nalogo v nizu komuniciranja - uspele so zgraditi zavidljive priklice in poznavanje znaka »izbrana kakovost – Slovenija«. Po šestih letih in pol je napočil čas, da se prevetri cilje, ciljne skupine, način in ton komunikacije. Poleg neobhodno ključnega TV kanala bo več poudarka na dogodkih, organskih kanalih, vplivnežih. Komunikacija bo preusmerjena od ponudnika k potrošniku, zakaj je lokalna hrana z znakom »izbrana kakovost -Slovenija« dobra zame kot potrošnika. Člani sveta so predlagana izhodišča pohvalili in podprli tovrstno pripravo nadgradnje komuniciranja sektorskih promocij ter predlagali, da se predlog predstavi tudi sektorskim odborom.

AD6 Predlogi sprememb članov v sektorskih odborih

Svet se je seznanil in potrdil predlagane spremembe naslednjih štirih članov sektorskih odborov, ki so jih predlagale inštitucije:

* na predlog GZS – ZKŽP se v sektorski odbor za meso imenuje Bojan Bevc, Meso Kamnik, d.d. namesto dosedanjega člana Tomija Rumpfa.
* Na predlog GZS – ZKŽP se v sektorski odbor za mleko imenuje Miran Božič, Mlekarna Planika namesto dosedanjega člana Jureta Bojneca ter Tjaša Kobal Anžur, Mlekarna Celeia namesto dosedanjega člana Tomaža Arha.
* Na predlog Združenja lupinarjev se v sektorski odbor za sadje imenuje g. [Aljaž Medič](https://www.bf.uni-lj.si/sl/o-fakulteti/zaposleni/131/medic-aljaz) iz Biotehniška fakulteta namesto dosedanje članice Dr. Anite Solar.

AD7 Razno

1. Informacija o prenosu primerjalnika s spletne strani nasasuperhrana.si na novo spletno stran: primerjaj-cene.si

Ga. Le Marechal je povedala, da je bil primerjalnik cen prestavljen s spletne strani nasasuperhrana.si na novo spletno stran za spremljanje nabora cen prehranskih proizvodov Primerjaj-cene.si. Glavni namen je predvsem pomen informiranosti potrošnikov in možnost izbire pri nakupovanju živil, saj bo možno preverjali in primerjali cene živilskih in kmetijskih izdelkov v štirih izbranih spletnih trgovinah: [Mercator](https://trgovina.mercator.si/market), [Spar](https://www.spar.si/online/), [Tuš](https://www.tus.si/) in [Jager](https://www.trgovinejager.com/). Tako bodo dobili realno sliko o tem, kakšno ceno ima prehranski proizvod določene kakovosti in blagovne znamke v izbranih spletnih trgovinah ter posledično lahko prihranili pri spletnih nakupih.

G. Žveglič je komentiral, da je jasno, da ta tema ni v pristojnosti sveta za promocijo. Ga. Marjetič Žnider je predlagala, da se svet seznani z analizo povečanja obiska spletne strani nasasuperhrana.si iz naslova nekajmesečnega gostovanja primerjalnika.

Naslednja seja bo predvidoma v začetku meseca junija 2023.

**Sklepi:**

1. Svet je potrdil predlagani dnevi red 5. seje.
2. Svet je pregledal sklepe 4. seje. Vsi razen sklep 2 so bili realizirani, zato MKGP pošlje članom Sveta za promocijo Analizo trga z ekološkimi živili v RS v proučitev, ter posredovanje morebitnih dodatnih vprašanj.
3. Svet se je seznanil z zapisnikom korespondenčne seje, ki je potekala med 2. in 9. februarjem 2023 in sta na njej bila sprejeta dva sklepa, ki se glasita: 1. Svet se je seznanil s predlogi šesterih sklepov sektorskega odbora za sadje glede nadaljevanja promocije v obdobju 2024 -2026. in 2. MKGP nemudoma prične s pripravo pravnih podlag za promocijo sadja po ZPKŽP in sicer:

Odredbo o vključitvi sektorja sadja v program promocije za obdobje 2024-2026, Uredbo o določitvi višine in začetku plačevanja obveznega prispevka za promocijo kmetijskih in živilskih proizvodov za zavezance sektorja pridelave in predelave sadja in Odredbo o Programu promocije sektorja sadja za obdobje od 2024 – 2026.

1. Svet se je seznanil z izvajanjem promocije mleka, mesa in sadja ter načrtovanimi aktivnostmi za leto 2023.
2. MKGP predlaga nove aktivnosti za pomlad 2023 za sektor mesa in jih s sektorjem uskladi.
3. MKGP preveri možnosti spletne podpore jesenskemu promocijskemu umeščanju znaka »izbrana kakovost – Slovenija« v oddaji Slovenija ima Talent.
4. Člani sveta so se seznanili in potrdili predlagana izhodišča za nadgradnjo komuniciranja sektorskih promocij za obdobje 2023 – 2025 ter predlagali, da se jih predstavi sektorskim odborom.
5. Svet za promocijo je potrdil 3 nadomestne člane sektorskih odborov po zakonu o promociji in sicer so to: v sektorskem odboru za meso Bojan Bevc, v sektorskem odboru za mleko Miran Božič in Tjaša Kobal Anžur, v sektorskem odboru za sadje pa [Aljaž Medič](https://www.bf.uni-lj.si/sl/o-fakulteti/zaposleni/131/medic-aljaz).
6. Svet se je seznanil z informacijo o prenosu primerjalnika cen s spletne strani nasasuperhrana.si na samostojno stran. MKGP posreduje svetu analizo gibanja obiska na spletni strani iz naslova gostovanja primerjalnika cen.

Zapisala:

mag. Štefi Videčnik, sekretarka sveta Roman Žveglič

predsednik sveta